Eristan üldjoontes kolme diskursust Teteenia kohta - rahvusluse, kuritegevuse ja islamiäärmusluse diskursus. Rahvusluse diskursus rõhutab ülalloetletud teemadest kõige enam kahte esimest, nähes teteene rahvuslike vabadusvõitlejatena ning elades kaasa teteeni rahvale kui ohvrile. Islamiäärmusluse  diskursus näeb teteenide võitlust eelkõige osana rahvusvahelisest islami ja läänemaailma vahelisest rindejoonest ning, nagu ka kuritegevuse diskursus, rõhutab vägivalda ja kuritegevust Teteenias.